ทวาย
&#8220;ทวายโปรเจกต์&#8221; หรือโครงการพัฒนาท่าเรือน้ำลึกและนิคมอุตสาหกรรม ในพื้นที่เศรษฐกิจพิเศษทวายในประเทศพม่า 204.5 ตารางกิโลเมตร หรือประมาณ 4 แสนไร่ เป็นโครงการที่บริษัท อิตาเลียนไทย ดีเวล๊อปเมนต์ ได้รับสัมปทานจากการท่าเรือแห่งสหภาพเมียนมาร์ระยะเวลาสัมปทาน 75 ปี โดยเซ็นสัญญาเมื่อกลางปี 2551
7 มิ.ย. 2556

“ทวายโปรเจกต์” หรือโครงการพัฒนาท่าเรือน้ำลึกและนิคมอุตสาหกรรม ในพื้นที่เศรษฐกิจพิเศษทวายในประเทศพม่า 204.5 ตารางกิโลเมตร หรือประมาณ 4 แสนไร่ เป็นโครงการที่บริษัท อิตาเลียนไทย ดีเวล๊อปเมนต์ ได้รับสัมปทานจากการท่าเรือแห่งสหภาพเมียนมาร์ระยะเวลาสัมปทาน 75 ปี โดยเซ็นสัญญาเมื่อกลางปี 2551 
เมื่อผ่านไป 34 ปี การลงทุนโครงการไม่คืบหน้า อิตาเลียนไทย ตั้งบริษัทลูก คือ บริษัท ทวาย ดีเวล๊อปเมนต์ (DCC)หาผู้ร่วมลงทุนในโครงการนี้แต่ก็ไม่มีคนสนใจ จนกระทั่งรัฐบาลไทยต้องเข้ามาช่วยเหลือ ไม่เช่นนั้นบริษัทอาจถูกยกเลิกสัมปทาน 
รัฐบาลไทยเห็นว่าทวายโปรเจกต์เป็นโครงการยุทธศาสตร์ของประเทศ จึงตกลงกับรัฐบาลพม่า เร่งรัดลงทุนโครงการเร่งด่วนในพื้นที่ทวาย 8 โครงการ เช่น ถนน ท่าเรือน้ำลึก นิคมอุตสาหกรรม และโรงไฟฟ้า โดยตั้งเป้าก่อสร้างในเดือน เม.ย. 2556 แต่รัฐบาลไทยระบุว่า ไม่ประสงค์ลงทุนเอง แต่ต้องการให้เป็นการลงทุนของบริษัทร่วมทุนฯ ที่เป็นบริษัทลูกของบริษัทนิติบุคคลเฉพาะกิจ (เอสพีวี) ที่ถือหุ้นโดยฝ่ายไทยเมียนมาร์
พร้อมกันนั้น ทั้ง 2 ประเทศเห็นพ้องร่วมกัน ที่จะให้เอสพีวีเข้าไปถือสัญญาสัมปทานแทนบริษัทอิตาเลียนไทย ขณะที่รัฐบาลเมียนมาร์ได้ลงนามเอ็มโอยูฉบับใหม่กับบริษัทอิตาเลียนไทยฯ เพื่อให้สิทธิแก่บริษัทอิตาเลียนไทย ได้เงินที่ลงทุนในโครงการไปแล้วคืนทุกบาททุกสตางค์ และจะได้งานก่อสร้างในพื้นที่ด้วย
วันนี้ผ่านมาเกือบ 5 ปีแล้วหลังจากบริษัทอิตาเลียนไทยฯได้สัญญาสัมปทานโครงการทวาย แต่โครงการยังไม่เป็นรูปเป็นร่าง และมีขั้นตอนที่ต้องดำเนินการอีกมากตั้งแต่การลงนามจัดตั้งเอสพีวีที่จะมาถือสัญญาทวายแทนบริษัทอิตาเลียนไทยที่ทั้ง 2 ประเทศกำหนดลงนามวันที่ 1617 มิ.ย.นี้ การจัดตั้งบริษัทร่วมทุนฯ การระดมทุน และลงมือก่อสร้าง